Bilag 3: Eksempel på spørgeramme til kvalitative interviews

Denne spørgeramme er tiltænkt kvalitative interviews som et redskab til brug for læringsopsamlinger i forbindelse med større og mindre forsyningskritiske hændelser (det vil formentlig ikke være relevant i forhold til nærved-hændelser). Spørgerammen har som formål både at sikre dokumentation af hændelse, indsamle læring samt at beslutte forbedringstiltag. Det vil sige, at spørgerammen omfatter både det bagudskuende (dokumentation) og det fremadskuende (læring) perspektiv. Der er i spørgerammen indsat en række overordnede generelle spørgsmål, der reflekterer disse to perspektiver, men spørgsmålene kan tilpasses den specifikke læringsopsamling, bl.a. i forhold til:

* Baggrund og formål med det kvalitative interview
* Interviewpersonens rolle og vidensfelt
* Hændelsens karakter (størrelse og kompleksitet)
* Aktører i håndtering af hændelsen (fx interne/eksterne
* Osv.

For hvert tema bør der stilles yderligere hv-spørgsmål (fx hvorfor blev X gjort på den måde, hvordan løste I Y opgave, hvordan oplevede du Z mv.) Bliver der sagt noget, der er særligt interessant, skal dette forfølges med yderligere spørgsmål.

Tabel 8

Spørgeramme

| Temaer | Centrale spørgsmål |
| --- | --- |
| Arbejdsområde og rolle | * Hvad var din rolle i myndighed/virksomhed X under Y-hændelse? (hvad arbejdede du med, sammen med hvem - interne/eksterne, - og eventuelt hvornår startede du på arbejdspladsen). |
| Beskrivelse af hændelse | * Kan du sætte nogle ord på hændelsen? * Hvordan var din oplevelse af forløbet generelt? * Hvad var udfordringerne? * Hvordan var samarbejdet? |
| Konsekvenser af hændelse ift. adgang til ressourcer og opretholdelse af samfundsvigtig funktion | * Hvad var konsekvenserne ift. adgang til ressourcer? * Hvor kritiske var konsekvenserne |
| Håndtering af hændelse | * Hvordan blev hændelsen håndteret? Hvem gjorde hvad, hvornår, hvordan, hvorfor, hvor meget osv. * Kan du fortælle om forløbet rent kronologisk, dvs. hvad skete hvornår? |
| Overordnede læringer | * Hvilke overordnede læringer står vi tilbage med? * Hvad skal vi gøre anderledes en anden gang? * Er der processer/arbejdsgange/ * Beslutningsstrukturer, der kan/skal forbedres? Hvis ja, hvordan? |
| Læringer på særlige områder | * Er der særlige område, der har brug for større fokus? * Hvad var læringerne i forhold til organisering? * Hvad var læringerne i forhold til samarbejdet? * Hvad var læringerne i forhold til lager? * Hvad var læringerne i forhold til den beslutningsstruktur eller rollefordeling, I havde under hændelsen? * Er der læringer i forhold til jeres beredskabsplan/delberedskabsplan for forsyningssikkerhed? * Er der læringer i forhold til økonomi? * Er der læringer i relation til jura?   *Bemærk, at spørgsmålene i denne boks skal tilrettes, så det passer til fokusområderne for læringsopsamlingen, samt den konkrete forsyningskritiske hændelse.* |